**Приети сигнали по „Зеления телефон”, „дежурния телефон“ и електронна поща в РИОСВ - Враца за**

**ЯНУАРИ 2020 година**

|  |  |  |  |  |  |
| --- | --- | --- | --- | --- | --- |
| **№** | **Дата** | **Постъпил сигнал** | **Сигнал** | **Отговорна институция** | **Предприети действия** |
| 1. | 04.01.2020г. | Сигнал постъпил на директорски телефон на РИОСВ-Враца | Сигнал постъпил на директорски телефон на РИОСВ-Враца, за нерегламентирано складирани отпадъци, с произход от Италия на площадка в гр. Враца. | РИОСВ-Враца  Териториална дирекция „Национална сигурност“-Враца  Окръжна дирекция на МВР-Враца | От експерти на РИОСВ-Враца, съвместно с представители на ОД МВР – Враца и ТД „НС“ на е извършена своевременна проверка на място, в присъствието на собственика на площадката.  По време на проверката е направен обход и оглед на недвижим имот находящ се на ул. „Складова“ в гр. Враца, при което се констатира следното:  На открита асфалтирана площадка /заета площ около 300 кв. м./ има складирани големи количества /около 50 т./ негодни за употреба тонер касети в биг бегове, метални касети и в насипно състояние.  В момента на проверката са предоставени документи, от които е видно, че отпадъкът е с код и наименование 16 02 16 – компоненти, отстранени от излязло от употреба оборудване, различни от упоменатите в 16 02 15. Товародател на отпадъка е фирма от Италия. С цел уточняване на фактическата обстановка на 06.01.2020г. е извършена повторна проверка на мястото на съхранение на отпадъците в присъствието на упълномощен представител на фирмата, наемател за временно и възмездно ползване на част от недвижим имот, представляващ складова площадка с местонахождение в гр. Враца, ул. „Складова“ № 14 (терен на който са складирани отпадъците).  На място е констатирано, че за извършване на дейности по временно съхранение на гореописания отпадък, от страна на РИОСВ-Враца, дружеството наемател няма издаден регистрационен документ по чл. 35 от Закона за управление на отпадъци.  С това деяние e осъществен състава на чл. 136, ал. 2, т. 3 от Закона за управление на отпадъците /ЗУО/ (обн. ДВ, бр. 53 от 13.07.2012 г. с изм. и доп.), във връзка с чл. 35, ал. 3 от същия. За констатираното нарушение е съставен АУАН на управителя на фирмата и е издадено Наказателно постановление.  Дадени са следните предписания:  1. Да се предприемат действия за почистване на отпадъците /негодни за употреба тонер касети/ от площадка, находяща се на ул. „Складова“ № 14 и същите да се предадат на юридическо лице, притежаващо необходимите документи по чл. 35 от ЗУО за съответния код отпадък.  2. Да се предоставят в РИОСВ – Враца, документи удостоверяващи предаването на отпадък с код и наименование 16 02 16 – компоненти, отстранени от излязло от употреба оборудване, различни от упоменатите в 16 02 15 на лицензирана фирма.  След изтичане срока на дадените предписания, от страна на РИОСВ-Враца ще бъде извършен последващ контрол.  От предоставените документи по време на проверките е видно, че краен получател на отпадъците е фирма, която няма разрешение за извършване на дейности на площадка в гр. Враца. Констатирано е нерегламентирано съхранение на отпадъци на площадка за която няма издавани документи по чл. 35 от Закона за управление на отпадъците  В тази връзка на управителя на фирмата получател е съставен акт за установено административно нарушение и предстои издаване на Наказателно постановление.  От страна на РИОСВ-Враца предстои предприемане на последващи действия след изтичане на срока на дадените предписания. |
| 2. | 06.01.2020г. | Сигнал постъпил на електронна поща в РИОСВ-Враца | Сигнал постъпил на електронна поща в РИОСВ-Враца, относно черен дим с остра задушлива миризма, изпускан от жилищна къща в гр. Враца | Община Враца | Сигналът е препратен за предприемане на действия по компетентност от община Враца. |
| 3. | 08.01.2020г. | Сигнал постъпил на директорски телефон на РИОСВ-Враца | Сигнал постъпил на директорски телефон на РИОСВ-Враца, относно изпускане на гъст дим от комин на сграда на звено Техническа поддръжка към ЖПС-Враца. | РИОСВ-Враца | От експерти на РИОСВ-Враца, съвместно с представители на общинска администрация Враца е извършена незабавна проверка на сграда на ЖПС-Враца, в която се извършван ремонтни дейности.  Констатирано е, че отоплението на помещенията е на твърдо гориво-въглища и дърва. Задимяване от комина се получава сутрин при разпалване на печката.  Не е констатирано изгаряне на отпадъци и наличие на такива. |
| 4. | 13.01.2020г. | Сигнал постъпил на ел. поща в РИОСВ-Враца | Сигнал постъпил на ел. поща в РИОСВ-Враца, относно наличие на отпадъци в коритото на р. Лева в регулацията на гр. Враца | РИОСВ-Враца  Община Враца | При извършената проверка, съвместно с представители на общинска администрация-Враца е извършен обход на коритото на река Лева от „Табашкия мост“ до „Червения площад“.  Констатирано е наличие на битови отпадъци, основно пластмасови опаковки и бутилки на няколко места в коритото на реката.  Дадено е предписание на община Враца за почистване на замърсените терени.  При последващия контрол е констатирано, че предписанието е изпълнено в срок. |
| 5. | 14.01.2020г. | Сигнал постъпил на „зелен“ телефон в РИОСВ-Враца | Сигнал постъпил на „зелен“ телефон в РИОСВ-Враца относно неприятна миризма вследствие изгаряне на излезли от употреба гуми в гр. Враца | РИОСВ-Враца | При извършената незабавна проверка на мястото на автоцентъра, визиран в сигнала е констатирано, че за отопление се експлоатира горивна инсталация на гориво пелети.  В момента на проверката органолептично не се усеща остра и задушлива миризма. Не е констатирано наличие на следи от изгаряне на гуми.  При разпалване на инсталацията се включва вентилатор, с цел достигане на номинална температура, което е причина за краткотрайно задимяване. |
| 6. | 14.01.2020г. | Сигнал постъпил на „зелен“ телефон в РИОСВ-Враца | Сигнал постъпил на „зелен“ телефон в РИОСВ-Враца, относно обгазяване с черен дим, вследствие изгаряне на кабели в Ромската махала в гр. Враца. | Община Враца | Сигналът е препратен за предприемане на действия по компетентност от община Враца. |
| 7. | 16.01.2020г. | Сигнал постъпил на „зелен“ телефон в РИОСВ-Враца от дежурен координатор на тел. 112 | Сигнал постъпил на „зелен“ телефон в РИОСВ-Враца от дежурен координатор на тел. 112, относно обгазяване на Западна индустриална зона в гр. Враца, вследствие изгаряне на текстилни отпадъци. | РИОСВ-Враца | Извършена е незабавна проверка на място и е направен оглед на територията на шивашка фирма в гр. Враца. Констатирано е, че за отопление на производствените помещения се експлоатира горивна инсталация на твърдо гориво, в която се изгарят и дървени плоскости от мебели.  Производствените отпадъци (текстилни изрезки) се съхраняват временно на обособена площадка.  Отпадъците от хартия, пластмаса и картон се събират разделно и се предават на лицензирани фирми.  На управителя на фирмата е дадено предписание незабавно да се преустанови изгарянето на дървени плоскости и не се допуска повторно деяние.  От страна на РИОСВ-Враца ще бъде извършван регулярен контрол относно изпълнение на даденото предписание. |
| 8. | 16.01.2020г. | Сигнал постъпил на „зелен“ телефон в РИОСВ-Враца | Сигнал постъпил на „зелен“ телефон в РИОСВ-Враца, относно разпиляна амониева селитра на главен път Е 79 при разклона за с. Краводер | РИОСВ-Враца  Община Враца  ОД МВР-Враца  Областно пътно управление-Враца | При извършената проверка на място е констатирано разпиляване на пътното платно на около 30-50 кг. карбамид.  Разпиленият карбамид е събран в биг бег чували и пътното платно е почистено. |
| 9. | 17.01.2020г. | Сигнал постъпил на „зелен“ телефон в РИОСВ-Враца | Сигнал постъпил на „зелен“ телефон в РИОСВ-Враца, относно намерени чували с животински отпадъци в района на алея „Ботев път“ при с. Мраморен | Община Враца  Областна администрация-Враца  ОДБХ-Враца  РЗИ-Враца  РИОСВ-Враца | При извършената проверка на място е констатирано наличие на чували с животински отпадъци, изхвърлени в дере до беседка, намираща се на пътя гр. Враца-с. Мраморен.  От страна на община Враца са предприети своевременни мерки и отпадъците са събрани и загробени на терен, съгласуван с компетентните институции. |
| 10. | 20.01.2020г. | Сигнал постъпил на „зелен“ телефон в РИОСВ-Враца | Сигнал постъпил на „зелен“ телефон в РИОСВ-Враца, относно изхвърлени отпадъци от ремонтни дейности, извършени о „ВиК“ ООД, гр. Враца в района на с. Люти дол до помпена станция на с. Типченица | „ВиК“ ООД, гр. Враца | Сигналът касае изхвърлени строителни отпадъци, вследствие ремонтни дейности по смяна на стари водопроводни тръби, извършен от „ВиК“ ООД, гр. Враца, в участъка от с. Люти дол до помпена станция с. Типченица.  Сигналът е препратен за предприемане на действия по компетентност от „ВиК“ ООД, гр. Враца.  От страна на експлоатационното дружество е извършена проверка на място при която е констатирано, че сигналът е неоснователен. |
| 11. | 21.01.2020г. | Сигнал постъпил на „зелен“ телефон в РИОСВ-Враца | Сигнал постъпил на „зелен“ телефон в РИОСВ-Враца, относно задимяване с гъст дим, изпускан от комин на хале в Западна индустриална зона | РИОСВ-Враца | От експерти на РИОСВ-Враца е извършена незабавна проверка, при която е констатирано, че пушекът излиза от комин на хале, което се отоплява на твърдо гориво. Задимяването става само при запалване на отоплителната система.  Не е констатирано нерегламентирано изгаряне на отпадъци. |
| 12. | 23.01.2020г. | Сигнал постъпил на електронна поща на РИОСВ-Враца | Сигнал постъпил на електронна поща на РИОСВ-Враца, относно образувано нерегламентирано сметище в с. Ботуня, общ. Криводол | РИОСВ-Враца  Община Криводол | Извършена е проверка на място, съвместно с представител на общинска администрация, гр. Криводол.  Извършен е обход и оглед на района в с. Ботуня, визиран в сигнала. Установено е, че в края на ул. „Опълченска“, на брега на река Ботуня е имало нерегламентирано сметище, което своевременно е почистено от кмета на населеното място. Теренът е подравнен и насипан с чисти земни маси. Поставени са табели, забраняващи изхвърлянето на отпадъци.  В момента на проверката не е констатирано наличие на нерегламентирани замърсявания. |
| 13. | 27.01.2020г. | Сигнал постъпил на „зелен“ телефон в РИОСВ-Враца | Сигнал постъпил на „зелен“ телефон в РИОСВ-Враца, относно изпускане на гъст, черен дим от къща общинска собственост. | Община Враца | Сигналът е препратен за предприемане на действия по компетентност от община Враца. |
| 14. | 28.01.2020г. | Сигнал постъпил на „зелен“ телефон в РИОСВ-Враца | Сигнал постъпил на „зелен“ телефон в РИОСВ-Враца, относно проблемно щъркелово гнездо, находящо се на електрически стълб в с. Алтимир, общ. Бяла Слатина. | „ЧЕЗ-Разпределение България“ АД | Сигналът е препратен за предприемане на действия от „ЧЕЗ-Разпределение България“ АД, като собственик на електрическия стълб, върху който се намира гнездото.  Дадени са писмени указания, че е необходимо, да се предприемат действия по обезопасяване на гнездото. |